পিএনএস ডেস্ক : ২১ আগস্ট গ্রেনেড হামলা মামলার রায় ঘোষণাকে কেন্দ্র করে বগুড়ায় পুলিশের কড়া নিরাপত্তাব্যবস্থার মধ্যে যাত্রীবাহী একটি চলন্ত বাসে পেট্রলবোমা নিক্ষেপের ঘটনা ঘটেছে। এতে বাসের সামনের আসনে থাকা তিন নারী যাত্রী দগ্ধ হয়েছেন। পুলিশ ধাওয়া করে হামলাকারী একজনকে আটক করেছে। আজ বুধবার দুপুর সাড়ে ১২টার দিকে বগুড়ার শাজাহানপুর উপজেলায় নীলফামারী থেকে ঢাকাগামী নাবিল পরিবহন নামের দূরপাল্লার বাসে এ ঘটনা ঘটে।